Katrine - lowcarblivsstil.dk, Forfatter på Low Carb Livsstil
Author Archives: Katrine - lowcarblivsstil.dk
Posted in Aftensmad, Dansk klassiker, LCHF, Low Carb, Paleo, Paleo 2.0, Protein	Tagged cayennepeber, Hvidløg, kokossukker, oksekød, olie, paprika, peber, salt, sennepsfrø, spidskommen, timian, tomatpuré	Anmeldelse: LCHF året rundt! :)
Posted on 22. juni 2015 by Katrine - lowcarblivsstil.dk	0
For et godt stykke tid siden modtog jeg Jane Faerbers nyeste bog ”LCHF året rundt” fra Politikens Forlag, som jeg siden da har læst, bladret igennem på ny og afprøvet opskrifter fra. Og jeg må sige, at jeg har fundet den ret så lækker! :)
Det er vel næppe nogen hemmelighed, at jeg rigtig godt kan lide Janes tilgang til LCHF, da det handler om at kosten skal tilpasses til den enkelte – og ikke omvendt! Jeg tror, man skal dreje armen hårdt om på Jane, førend man får hende til at udstikke en ”one-fits-them-all” kind of madplan. I ved, sådan en absolut madplan, der dikterer: ”Til morgenmad skal du spise 500 gram magert kød og halvanden mandel. Hverken mere eller mindre. Ellers gør du det forkert!” Okay, det er selvfølgelig sat lidt på spidsen, ikke..? ;)
I stedet plæderer Jane for en mere hedonistisk tilgang, hvor der ikke tælles kalorier, kulhydrater eller noget lignende.
Som Jane også lægger op til i sin nyeste bog, så skal man passe på med den slags fy-kostmentalitet, hvor noget er forbudt. Det slags kan nemlig have en indvirkning på, at man kommer til at føle sig som en fiasko – eller måske kommer til at overspise?! I ved, hvor man tænker: ”Så! Nu kom jeg til at spise en skive rugbrød, så kan jeg ligeså godt give den gas resten af dagen, for den allerede ødelagt”. I så fald kan man hurtigt komme til at give sig selv carte blanche til overspisende adfærd eller opleve skyldfølelse. Og det er jo slet ikke meningen, at mad skal have den indflydelse på os! Så nej, hverken ups’ere i maden eller badevægtens tal skal definere hvem vi er, hvor godt vi har det med os selv eller om vores dag har været god!
Jeg har indimellem bemærket, at Jane sommetider skal høre for, at hun spiser en mere liberal LCHF. Og ja, der er da også opskrifter hvor der indgår en banan, kokossukker eller nogle rodfrugter. Men for mig at se, så gør det ikke bogen mindre LCHF egnet. Nærmest tværtimod! For denne bog er ikke blot ”LCHF året rundt”, den er også ”LCHF for hele familien”. (Og for vennerne og arbejdskollegaerne.. ;) ) Og det betyder, at der også er godter til børnefamilien, hvor der måske indgår lidt ekstra kulhydrater til ungerne. Bogen henvender sig derfor også til folk, der gerne vil kunne tilbyde LCHF venlig mad til gæster, der måske ikke lige kan se fidusen i mad der er dynget til med smør, ost og fløde. Der er vitterligt muligt at finde noget for en hver smag i denne bog. Både det strikse og det liberale.
Og hvis man foretrækker striks LCHF, så har Jane lavet en lille byttelisten, hvor man kan finde gode alternativer og konvertere liberale madvarer til strikse.
”LCHF året rundt” er ikke så teoritung som de foregående bøger ”Mæt og slank med LCHF” og ”Spis dig mæt og glad”, men bogen har indledningsvis et kapitel om de mest basale LCHF spørgsmål. Hvis man vil et spadestik dybere ift. Kostteori eller lignende, så kan man jo ty til en af disse tidligere bøger eller orientere sig på LCHF blogs og – hjemmesider.
Inden jeg gik i gang med bogen, der lavede jeg lige sådan en lille minitest. Den bestod i, at jeg skrev alle de sæsonretter ned, jeg kunne komme i tanke om. Altså hvilken mad spiser vi egentligt i løbet af sådan et år? Ja ja, det lyder virkelig videnskabelig, ikke? ;) Nå, men ikke desto mindre, så lød min liste som følgende..
Sild med karrysalat, Risengrød, Ris a la mande, Snobrød, Lagkage, Boller, Kagemand, Flæskesteg, Jordbær med råcreme, Konfekt, Småkager, Kransekage, Nytårstorsk, Sommersalater, Tarteletter, Hveder.
Da jeg så stod med bogen i hånden viste det sig, at Jane var kommet mig i forkøbet med de fleste retter. Dem der står i kursiv var dem der ”manglede”, men til gengæld kan du finde de fleste at disse opskrifter på hendes blog. ;) Så der er vitterligt noget til en hver lejlighed.
Afslutningsvis vil jeg lige nævne, at dette føles som den mest personlige bog fra Janes hånd. Dette skyldes i høj grad tilstedeværelsen af Janes familie, der indgår i den samlede fortælling om LCHF året rundt. Og det gør virkelig bogen levende og emnet nærværende. :)
Det skal også bemærkes, at bogen er super lækkert strikket sammen. Billeder og styling er i virkelig høj kvalitet. Det er tydeligt at se, at dygtige Maria har haft en finger med i spillet. Der næppe nogen som Maria, der lige kan smide et par kviste timian, lidt peberkorn eller et par hvidløgsfed på den der total lækre måde! :P Så stor cadeau til hende også! :)
Til slut kan I lige få lov at nyde et par billeder fra bogen. :)
En af de opskrifter jeg blandt andet har afprøvet. Så lækre! Find opskriften her.
NB! Bogen er sponseret af Politikens Forlag, men ord, billeder og ikke mindst holdning er helt og aldeles min egen. :)
Posted in Anmeldelse, LCHF, Low Carb, Sponseret, Sponsoreret	4 x inspiration til frokosten..
Posted in Bagværk, Dessert, LCHF, Low Carb, Paleo, Paleo 2.0, Sødt - uden sukker!	Tagged æggeblommer, æggehvider, chokolade, kokossukker, smør	Glutenfrie nyheder fra Urtekram
Posted on 14. april 2015 by Katrine - lowcarblivsstil.dk	0
For nogle uger siden modtog jeg en pakke fra Urtekram, med produkter fra deres nye Glutenfrie serie, som jeg skulle teste. Du har muligvis allerede stødt på produkterne i butikkerne, de er nemlig emballeret i en ret så lækker lilla farve, der gør det nemt at genkende dem på hylderne. Ja ja, man er vel lidt en tøs for at gå op i den slags. ;)
Den nye økologiske og glutenfrie serie byder på følgende produkter:
Frugtmysli, C-Flakes, Grove Havreflager og Havregryn, Havremysli, Penne, Fusili, Spaghetti, Trekornsriskiks, Firkornsgrød, Havremel, Fiberbagemix, Mørk bagemix, Universalbagemix. Du kan læse mere om dem her.
Jeg har endnu ikke afprøvet alle produkterne. Jeg spiser jo kun kulhydrater fra grøntsager, nødder og mælkeprodukter i det daglige, så derfor måtte disse glutenfrie produkter indlemmes på mine kulhydratrige genopfyldningsdage. Og så var det jo ellers lidt af et slaraffenland for mig, at fylde på med kulhydrater, når der var så mange alternativer.. ;)
Bare fordi noget er glutenfri, gør det det jo ikke nødvendigvis til LCHF eller low carb. Så nu har vi slået det fast og du er advaret! ;) Dog hilser jeg disse nye produkter velkommen! Det er altså ret så kærkomment, at der nu findes glutenfrie alternativer til sarte maver og folk med glutenallergi.
Men samtidig må jeg lige komme med et lille apropos.. Udtrykket glutenfri er efterhånden blevet lidt af et buzzword i ”sundhedskulturen”, som bruges i flæng sammen med andre såkaldte sundhedsprædikater såsom proteinrig, low carb eller mejerifri, som om dette i sig selv skulle have en sundhedsværdi. Derfor kan man hurtigt som forbruger – i god tro – komme til at spise lidt for meget. Så det er altså lige værd at være opmærksom på. Kan I huske, hvordan man spiste løs af såkaldte ”fedtfrie produkter” i 90’erne, for så senere at blive opmærksom på, at disse i stedet var loadet med sukker? Altså bare lige for at sætte det på spidsen.. ;)
Gluten er et protein, der findes i de mest gængse kornsorter som hvede og rug. Det er glutenproteinet, der sikrer at brødet hæver og gør det let og luftigt. Og nogle mennesker reagerer på gluten – andre gør ikke. Glutenfrie produkter er derfor et supergodt alternativ til folk med glutenallergi, men heldigvis er det jo langt fra de fleste, der døjer disse gener. :)
Jeg har som sagt afprøvet et par af produkterne, og alle ”pasta typerne” (penne, fusili og spaghetti) er prøvesmagt og godkendt. De smager fuldstændig ligesom almindelig pasta, som jeg husker det. Det var ret nærliggende at afprøve disse, da madvalget ofte falder på pasta med kødsovs, når jeg passer mine niecer og nevøer. Min kødsovs efterspørger de ofte, og jeg er ret sikker på, at det skyldes at der er bacon i min udgave.. ;)
Jeg har desuden testet firkornsgrøden Jeg er jo kæmpe fan af grød, hvilket også har været en af de ting jeg har savnet med på LCHF. Kokosgrød eller chiagrød er bare ikke helt det samme. Og især havregrød er smagen er barndom. :) Og denne glutenfrie version var også lækker. :)
Dernæst afprøvede jeg den mørke bagemix. Jeg synes smagen var vildt lækker og at brødet havde en dejlig skorpe, men derudover var jeg lidt skuffet. Mine boller var nemlig ret klæge indeni, så jeg endte med at skære dem over og bage dem igen. Jeg ved ikke om det var fordi jeg havde kommet to revne gulerødder i dejen, at de var lidt sære i konsistensen? Jeg vil i hvert fald forsøge at bage dem igen en anden gang.
C-flakes’ene smager også udmærket. De er jo ikke sødet og indeholder noget stort set ikke andet end majsmel, så de er derfor ret så neutrale i smagen. Så de er ikke en kæmpe smagsoplevelse i sig selv, men kombineret med lidt frugt ovenpå yoghurt er de rent så gode. Skønt med lidt knas. :)
Det sidste produkt jeg endnu har afprøvet er frugtmüslien, der bl.a. indeholder solsikkekerner, rosiner, ristede kokosflager og majsflakes. Her var jeg ikke helt oppe og ringe, da jeg synes der manglede lidt knas fra eksempelvis nødder. I min optik må en müsli i hvert fald godt indeholde lidt bid. Men igen, det er jo selvfølgelig en smagssag. :) Har endnu ikke smagt havremüslien, men har dog en idé om, at det falder mere i min smag.. ;)
For mig at se, udmærker produkterne sig yderligere af, at de ikke alene er økologiske, men også er fri for tilsat sukker eller lign. Og efter et nærblik på produktbeskrivelserne og næringsindholdet kunne jeg se, at de i stedet er sødet med carobpulver, rosiner eller andre naturlige ingredienser. Og det er jeg pænt pjattet med. Om man så selv har lyst til at tilsætte noget, er jo derfor op til en selv.
NB! Jeg har modtaget disse produkter fra Urtekram for at teste dem. Ord, indhold og billeder er mine og står ene og alene for min regning. :)
Posted in Sponseret, Sponsoreret	Syltede rødløg
Posted on 13. april 2015 by Katrine - lowcarblivsstil.dk	0
Yay, så så man lige mig med en computer igen – med al indhold intakt! Spørg mig lige om jeg er lettet! :D
De, der følger mig på instagram vil nok have bemærket, at de fleste af mine seneste måltider har fået et touch af lyserødt. Jeg har nemlig indtaget rigelige mængder af syltede rødløg på det seneste – jeg er SÅ hooked!
Og så er det jo megasmart, da man også kan bruge lidt af lagen som dressing over salaten. ;)
Opskrift – Syltede rødløg:
2 dl. Sødning (eller hvad der modsvarer 200g.)
Pil rødløgene og skær dem i tynde skiver.
Kom vand, eddike, sødning og peberkorn i en gryde, og lad det koge ved middelvarme indtil sødningen er opløst.
Smag til: måske skal du have mere eddike/sødning i?
Tilsæt rødløg og lad dem koge med i ca. 2 minutter.
Hældes i stort skoldet patentglas og stilles på køl.
Posted in Dansk klassiker, LCHF, LCHF snack, Low Carb, Sødt - uden sukker!, Tilbehør	Tagged eddike, peberkorn, rødløg, sødning	Raw ratatouille
Posted in Aftensmad, Dansk klassiker, Frokost, Grønt, LCHF, Low Carb, Paleo, Paleo 2.0, Raw	Post navigation
LCHF 'rombollar'..	Mørbrad/chorizogryde	LCHF pølsehorn version 2.0 ;)	LCHF banankage - paleo venlig! :)	Kager (uden sukker og mel)	Chiagrød..	Lækre LCHF boller...	Et lille apropos.. Hindbærcoulis og coating :)	LCHF pølsehorn	5 x LCHF aftensmad..	Tagsagurk